CELEX: 32019D2145
Language: bg
Date: 2019-12-05 00:00:00
Title: Решение (ЕС) 2019/2145 на Съвета от 5 декември 2019 година за сключване, от името на Съюза, на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

16.12.2019   
               
               
                  BG
               
               
                  Официален вестник на Европейския съюз
               
               
                  L 325/41
               
            
         РЕШЕНИЕ (ЕС) 2019/2145 НА СЪВЕТА
         от 5 декември 2019 година
         за сключване, от името на Съюза, на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, втора алинея, буква а), подточка v), от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (2) (наричано по-долу „Споразумението за асоцииране“) влезе в сила на 1 септември 2017 г.
                  
               
                     (2)
                  
                  
                     Нов вид разфасовка от домашни птици, състояща се от традиционни гърди с прикачени към тях раменни кости на крилцата, може след минимална трансформация в Съюза да бъде предлагана на пазара на Съюза като гърди от домашни птици. Поради това има риск неограниченият внос на тези разфасовки, чийто обем от Украйна през 2018 г. достигна 55 500 тона, да засегне условията, при които традиционните разфасовки от гърди от домашни птици могат да бъдат внасяни в Съюза съгласно Споразумението за асоцииране, и по-специално количествените ограничения под формата на тарифна квота.
                  
               
                     (3)
                  
                  
                     На 20 декември 2018 г. Съветът упълномощи Комисията да започне преговори с Украйна с цел намиране на решение чрез изменение на предвидените в Споразумението за асоцииране търговски преференции за месо от домашни птици и продукти от такова месо. Преговорите приключиха успешно на 19 март 2019 г.
                  
               
                     (4)
                  
                  
                     В съответствие с Решение (ЕС) 2019/1320 на Съвета (3) Споразумението под формата на размяна на писма между Европейския съюз и Украйна за изменение на предвидените в Споразумението за асоцииране търговски преференции за месо от домашни птици и продукти от такова месо (наричано по-долу „споразумението под формата на размяна на писма“) бе подписано на 30 юли 2019 г. при условие за сключването на посоченото споразумение под формата на размяна на писма.
                  
               
                     (5)
                  
                  
                     Генералният секретариат на Съвета на Европейския съюз е депозитар на споразумението под формата на размяна на писма.
                  
               
                     (6)
                  
                  
                     Споразумението под формата на размяна на писма следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, се одобрява от името на Съюза (4).
         
         
            Член 2
            Председателят на Съвета посочва лицето (-ата), упълномощено (-и) да извърши(-ат) от името на Съюза нотификацията, предвидена в споразумението под формата на размяна на писма (5).
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 5 декември 2019 година.
            
               
                  За Съвета
               
               
                  Председател
               
               M. LINTILÄ
            
         
         
            (1)  Одобрение от 26 ноември 2019 г. (все още непубликувано в Официален вестник).
         
            (2)  ОВ L 161, 29.5.2014 г., стр. 3.
         
            (3)  Решение (ЕС) 2019/1320 на Съвета от 18 юли 2019 г. за подписване, от името на Съюза, и временно прилагане на Споразумението под формата на размяна на писма между Европейския съюз и Украйна за изменение на търговските преференции за месо от домашни птици и продукти от такова месо, предвидени в Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (ОВ L 206, 6.8.2019 г., стр. 1).
         
            (4)  Текстът на споразумението под формата на размяна на писма е публикуван в ОВ L 206, 6.8.2019 г., стр. 3 заедно с решението за подписването му.
         
            (5)  Датата на влизане в сила на споразумението под формата на размяна на писма ще бъде публикувана в Официален вестник на Европейския съюз от Генералния секретариат на Съвета.